1. **ĮVADAS**

Kretingos Marijos Tiškevičiūtės mokyklos strateginis planas buvo kuriamas vadovaujantis nuostata, kad strateginis valdymas ir planavimas yra nuolatinis, dinaminis ir nuoseklus procesas, kuriuo remdamasi mokykla laiku prisitaiko prie išorinės aplinkos pokyčių ir efektyviau išnaudoja savo turimą potencialą. **Mokyklos strateginio plano tikslas** – telkti mokyklos bendruomenę sprendžiant aktualias ugdymo problemas, numatyti, kaip bus įgyvendinti mokyklos veiklai keliami reikalavimai, pasirinkti reikiamas mokyklos veiklos kryptis ir prioritetus, planuoti kaitos pokyčius. Mokyklos veiklos rezultatai orientuoti į mokinių ugdymo (-si) kokybės gerinimą, asmenybės brandą, individualias galimybes atitinkančius ugdymo (-si) pasiekimus ir nuolatinę ugdymo (-si) pažangą, dinamiškos atviros ir funkcionalios ugdymo (-si) aplinkos kūrimą.

Mokyklos strateginiame plane:

* nustatyta mokyklos filosofija, misija ir vizija;
* suformuluoti ilgalaikiai tikslai (programos);
* numatytos priemonės, būdai tikslams pasiekti;
* suplanuoti finansavimo šaltiniai.

Penkeriems veiklos metams parengtas strateginis planas gali būti koreguojamas kasmet. Jam įgyvendinti mokykla rengia kiekvienų mokslo metų veiklos ir ugdymo planus. Metų veiklos planas yra kuriamas, atsižvelgiant į mokyklos ugdymo planus, papildomas mokytojų, pagalbos mokiniui specialistų ir vadovų veiklas. Metų veiklos planas gali būti tikslinamas, sudarant mokyklos mėnesio veiklos planus.

Mokyklos strateginį planą rengė darbo grupė, sudaryta direktoriaus 2020-05-07 įsakymu Nr. V1-30 „Dėl Kretingos Marijos Tiškevičiūtės mokyklos strateginio plano 2021-2025 metams rengimo darbo grupės sudarymo“. Rengiant strateginį planą buvo laikomasi viešumo, partnerystės ir bendradarbiavimo principų. Rengimo metu plano projektas buvo pristatomas bendruomenei, svarstytas mokytojų metodinėse grupėse. Galutinis plano projektas aptartas Mokytojų (2021-01-06) ir Mokyklos (2021-01-07) tarybų posėdžiuose.

1. **SSGG ANALIZĖS SUVESTINĖ**

|  |  |
| --- | --- |
| **Stipriosios pusės**   * Geras mikroklimatas pamokose. Geri bendruomenės santykiai. * Jauki mokyklos aplinka. Geros darbo sąlygos. * Mokykloje sutelkta didelė pagalbos mokiniui komanda, kuri gali teikti savalaikę ir efektyvią pagalbą vaikui, patiriančiam įvairių sunkumų. * Personalo komplektavimas, galimybė dalyvauti kvalifikacijos tobulinimo programose. * Galimybės mokinių tėvams dalyvauti mokyklos valdyme ir ugdymo procese | **Silpnosios pusės**   * 80 proc. laiko pamokoje dominuoja mokytojas. * Edukacinių erdvių mokykloje trūkumas. * Koordinuotos komandinio darbo kultūros stoka, tenkinant mokinių specialiuosius ugdymo (-si) poreikius. * Tikslingas mokytojų kvalifikacijos kėlimas, aptarnaujančio personalo mokymai. * Aktyvaus tėvų dalyvavimo bendruomenės gyvenime, pagalbos ugdant vertybiškai sąmoningą ir išsilavinusį žmogų stoka. |
| **Galimybės**   * Aktyvus dalyvavimas būreliuose mokykloje, NŠV, muzikos, sporto mokyklose. * Finansuojamos edukacinės išvykos, kultūros paso renginiai. * Mentorystė, dalyvavimas projektuose. * Dalyvavimas tarptautiniuose ir šalies projektuose, sudarančiuose galimybę gerinti ugdymosi aplinką ir perimti pozityvią patirtį | **Grėsmės**   * Grėsmė psichotropinių medžiagų pasiūlai. * Nuolatiniai ir pertekliniai ŠMSM reikalavimai. * Milžiniška mokymų pasiūla. * Didėjanti gyventojų socialinė atskirtis. |

1. **STRATEGINĖS IŠVADOS**

**Pavyko įgyvendinti šiuos laukiamus rezultatus:**

* optimaliai realizuoti ugdymo planai, tenkinantys mokinių poreikius;
* įdiegtas elektroninis dienynas;
* sudarytos sąlygos vaiko visapusiškam tobulėjimui bei jo individualybės skleidimuisi;
* visi mokytojų ir kitų darbuotojų kabinetai aprūpinti kompiuteriais, internetiniu ryšiu, projektoriais ir ekranais, dalis klasių - interaktyviais ekranais;
* renovuotas mokyklos pastatas, įrengti pandusai įvažiavimui į mokyklą, (perplanuotos mokyklos patalpos ir pritaikytos specialiųjų poreikių mokinių ugdymui, suremontuotos ikimokyklinio ugdymo grupės, atnaujinti administracijos kabinetai, aktų salė, virtuvė, įrengtos sveikatingumo patalpos);
* įvestas socialinio pedagogo etatas;
* sudarytos sąlygos kokybiškam pagalbos specialistų darbo organizavimui.

**Nepavyko įgyvendinti:**

* mokykla neturi Higienos leidimo paso;
* mokyklos vidus nepritaikytas vaikams su judesio ir padėties sutrikimais, neatnaujintos 2 ikimokyklinio ugdymo grupės;
* nepilnai įrengtas Wi-Fi ryšys, intranetas;
* neįrengtas sensorinis kabinetas;
* nepakankamas lauko aplinkos pritaikymas mokinių poreikiams.

1. **MOKYKLOS STRATEGIJA**

**Mokyklos misija.**

Kretingos Marijos Tiškevičiūtės mokykla teikianti kiekvienam vaikui prieinamą kokybišką ugdymą.

**Mokyklos vizija.**

Kretingos Marijos Tiškevičiūtės mokykla – atsakinga, kūrybinga ir atvira, sudaranti sąlygas kiekvienam vaikui išgyventi sėkmę.

**Mokyklos filosofija.**

Mokyklos bendruomenėje svarbus kiekvienas narys.

**Vertybės.**

Tolerancija - pagarba, atsakomybė, kūrybiškumas, bendradarbiavimas, profesionalumas, empatija.

**Strateginis tikslas.**

Suteikti mokiniams palankias galimybes išskleisti individualius gebėjimus ir patirtį asmeninę sėkmę.

**Uždaviniai:**

* gerinti ugdymo kokybę. Atsižvelgti į individualius vaiko gebėjimus ir poreikius, pabrėžiant asmeninę pažangą;
* tapti atvira mokykla, sutelkti mokyklos bendruomenę;
* kurti saugią, jaukią mokyklos ugdymo (si) aplinką.

1. **STRATEGINIS TIKSLAS**

**Programa:** Ugdymo (-si) kokybės gerinimas.

|  |  |
| --- | --- |
| **Kodas** | **tikslAS** |
| **01** | 1. Suteikti mokiniams palankias galimybes išskleisti individualius gebėjimus ir patirti asmeninę sėkmę |
| **Tikslo aprašymas.**  Siekdama įgyvendinti šį tikslą, Kretingos Marijos Tiškevičiūtės mokykla vykdo pradinį, ikimokyklinį, priešmokyklinį, specialųjį pradinį ir specialųjį pagrindinį ugdymą. Teikia specialiąją pedagoginę ir medicininę pagalbą mokiniams, turintiems nedidelių, vidutinių, didelių ir labai didelių ugdymosi poreikių. Mokiniams, įvykdžiusiems ugdymo programų reikalavimus, išduodami atitinkami išsilavinimo dokumentai (pradinio išsilavinimo pažymėjimai, specialiojo pradinio ir pagrindinio ugdymo pasiekimų pažymėjimai). Ugdymą grindžianti pamatinėmis humanistinėmis vertybėmis, prasmės, atradimų ir asmens ugdymo (-si) sėkmės siekianti mokykla. Mokyklos veiklos rezultatai orientuoti į mokinių asmenybės brandą, individualias galimybes atitinkančius ugdymo(-si) pasiekimus ir nuolatinę ugdymo(-si) pažangą. Dinamiškos atviros ir funkcionalios ugdymo(-si) aplinkos kūrimas. Apsirūpinimas ugdymo priemonėmis, atitinkančiomis ugdymo programas, IKT diegimas. Edukacinių, sveikos gyvensenos, prevencinių ir kt. programų, projektų vykdymas.  Sudaranti sąlygas specialiųjų poreikių mokinių savarankiškam gyvenimui, socialinei adaptacijai ir integracijai į visuomenę.  Siekianti tapti atvira mokykla, skatinanti aktyvų tėvų dalyvavimą bendruomenės gyvenime, padedant ugdyti vertybiškai sąmoningą ir išsilavinusį žmogų.  Sudaranti sąlygas mokyklos bendruomenei tapti besimokančia organizacija, turinčia aukštą darbo motyvaciją ir profesionalumą | |

1. **FINANSINIAI IŠTEKLIAI**

|  |  |  |  |
| --- | --- | --- | --- |
| Finansavimo šaltiniai | Lėšos ( tūkst. Eur) | | Pastabos |
| 2021 m. | 2021-2025 m. |  |
| Savivaldybės biudžeto lėšos | 490200 | 2451 |  |
| Mokymo lėšos | 766,6 | 3833 |  |
| Kitos lėšos (paramos lėšos, 2 proc. GPM) | 0,8 | 4 |  |
| Valstybės biudžeto specialioji tikslinė dotacija | 37,3 | 186,5 |  |
| Spec. lėšos (tėvų lėšos už vaikų ugdymą ir maitinimą) | 55 | 275 |  |
| Švietimo mainų paramos fondas, kuri finansuoja Švietimo, mokslo ir sporto ministerija | 11,8 | 59 |  |
| ES fondai, kita užsienio valstybių parama | 5 | 25 |  |
| Viso | 1366,7 | 6833,5 |  |

* + - * 1. **STRATEGINIAI UŽDAVINIAI IR PRIEMONĖS**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Priemonė | Esamas rodiklis | Pasiekimų rodiklis | Pasiekimo laikas | Atsakinga institucija, asmuo | Lėšų poreikis  (tūkst. Eur) | Finansavimo šaltiniai | | | |
| Rajono savivaldybės lėšos | Nacionalinio biudžeto  lėšos | ES fondai, kita  užsienio valstybių parama | Privačios lėšos,  paramos |
| **Tikslas - suteikti mokiniams palankias galimybes išskleisti individualius gebėjimus ir patirti asmeninę sėkmę** | | | | | | | | | |
| 1. **uždavinys. Gerinti ugdymo kokybę: atsižvelgti į individualius vaiko gebėjimus ir poreikius, pabrėžiant asmeninę pažangą** | | | | | | | | | |
| * 1. Taikyti į vaiką orientuotus ugdymo būdus ir metodus | Kretingos Marijos Tiškevičiūtės mokykla vykdo ikimokyklinį, priešmokyklinį, pradinį ir specialųjį ugdymą. Pamokose vyrauja tradicinis ugdymas. Nepakankamai sudarytos sąlygos mokinių aktyviam ugdymui(-si) (aktyviai veikti, tyrinėti, bendrauti ir bendradarbiauti tiek fizinėse, tiek virtualiose aplinkose, mokymuisi individualiai ir įvairaus dydžio grupėmis). Mokykloje teikiama kokybiška psichologinė, specialioji ir socialinė pedagoginė pagalba. Pasirengta mokymuisi nuotoliniu būdu | Mokytojai taiko į vaiką orientuotus ugdymo būdus ir metodus, ugdo mokėjimo mokytis kompetenciją. Kartą per mėnesį pasaulio pažinimo dalykui skirtų pamokų skiria eksperimentavimui, tyrinėjimui, praktinių įgūdžių ugdymui. Kasmet 1-4 ir specialiųjų klasių mokiniai atlieka tyrimus ir pristato mokykloje. Tikslingai ir saugiai taikomos virtualios aplinkos, skaitmeninės mokymosi terpės. Klasėse kartą per savaitę organizuojamos IKT pamokos. Sukurta IKT mokytojų metodinių darbų bazė. Sukurta ir pritaikyta aplinka SUP turinčių vaikų integracijai. 60 proc. taiko struktūruotą aplinką spec. poreikių mokinių ugdyme | 2021-2025 m. | A. Klapatauskienė,  G. Urbonienė,  R. Songailienė,  E. Strikienė,  mokytojai | 4834,5 | 1967 | 2867,5 |  |  |
| * 1. Tobulinti ugdymo turinį pagal kiekvieno vaiko poreikius ir galias | Planuojama dalykų integracija, užtikrinama jos tąsa neformalaus ugdymo, projektinėje, klasės veikloje. Koreguojami mokytojų ilgalaikiai planai, atsižvelgiant į mokinių individualią pažangą bei pasiekimų lygį. Ugdymo turinys individualizuojamas ir diferencijuojamas, pritaikomas mokytis ir ugdytis atsižvelgiant į atskiro mokinio mokymosi poreikius. Mokykla deda daug pastangų gerindama mokinių ir mokytojų, mokytojų tarpusavio santykius.  Integruojama į dalykų temas socialinio - emocinio ugdymo programos: LIONS QUEST, Kimochi | Pamokose diferencijuojamas ir individualizuojamas ugdymo (-si) turinys.  100 proc. spec. ugdymosi poreikių mokiniams rengiami individualūs ugdymo planai. Sudaromos sąlygos kiekvienam vaikui įgyti ir plėtoti asmenines kompetencijas. Gabūs mokiniai dalyvauja įvairiose mokyklos, miesto ir šalies olimpiadose, konkursuose. Socialinio emocinio ugdymo sistemos ir SEU vertinimo įrankių sukūrimas | 2021-2025 m. | A.Klapatauskienė,  V. Gaudutienė,  mokytojos,  specialieji pedagogai |  |  |  |  |  |
| Ilgalaikio projekto „Mes skirtingi ir ypatingi, bet mes esame kartu“, įgyvendinimas, suteikiant mokiniams palankias galimybes išskleisti individualius gebėjimus ir patirti asmeninę sėkmę | 2021-2022 m. | Mokytojos, švietimo pagalbos specialistai |
| * 1. Ugdyti mokinių saviraišką per neformalųjį ugdymą | Panaudotos visos neformaliojo švietimo valandos mokytojų siūlomoms, mokinių (padedant tėvams) pasirinktoms saviraiškos programoms įgyvendinti. Neformaliojo švietimo kryptys: akademinė, sportinė, meninė, IKT, gamtamokslinė.  Mokykloje veikia mokinių taryba, atstovaujanti ir ginanti mokinių interesus mokykloje | Kasmet tiriamas neformaliojo švietimo poreikis. 80 proc. mokinių dalyvauja neformaliojo ugdymo programose. Rengiama atvirų durų savaitė, mokinių tėvų apsilankymui užsiėmimuose. 2-3 programų parengimas gabių vaikų ugdymui Kartą per mėnesį vykdoma veikla kitose edukacinėse aplinkose, įtraukiant tėvus ir kt. socialinius partnerius. Mokiniai dalyvauja sprendžiant mokyklos veiklos klausimus | 2021-2025 m. | N .Vasiliauskienė,  administracija,  neformaliojo ugdymo mokytojai |  |  |  |  |  |
| * 1. Vykdyti mokinių pasiekimų stebėseną | Išanalizuoti 100 proc. NMPP ir mokyklos pusmečių, metinio įvertinimo mokinių pasiekimų rezultatai. Parengtas mokinių pasiekimų gerinimo planas. Parengtas mokinių individualios pažangos stebėjimo ir vertinimo tvarkos aprašas. Skatinami gerai besimokantys, padarę pažangą mokinai | Siekiama 100 proc. mokinių pažangumo, numatomos ugdymo proceso tobulinimo kryptys. Didinti aukštesniuoju ir pagrindiniu lygiu besimokančių mokinių skaičių iki 65 proc.  Skatinti gerai besimokančius, padariusius pažangą ir mokyklą garsinančius mokinius | 2021-2025 m. | N. Vasiliauskienė,  mokytojai |  |  |  |  |  |
| Sukurti mokyklos vardo statulėlę. Pagal darbo grupės parengtą statulėlių įteikimo aprašą, surengti statulėlių įteikimo šventę | 2022 m. | Įsakymu sudaryta darbo grupė |
| **2 uždavinys. Tapti atvira mokykla, sutelkti mokyklos bendruomenę** | | | | | | | | | |
| 2.1 Siekti, kad mokyklos bendruomenė taptų besimokančia organizacija | Mokyklos mokytojai ir pagalbos specialistai turi reikiamą kvalifikaciją. Vidutiniškai kelia kvalifikaciją 7,2 dienas dalyvaudami seminarų cikle ,,Nauji iššūkiai šiuolaikinei pamokai“. Mokytojai pasirengė dirbti nuotoliniu būdu, dalyvaudami seminarų cikle „Microsoft Office 365 mokymai“.  Vyksta metodinės atvirų durų dienos, mokytojos veda po 3-5 sklaidos pamokas kolegėms, administracijai bei mokinių tėvams. Mokytojai vykdo patirties sklaidą nesistemingai | Mokytojai tikslingai kelia kvalifikaciją 5 dienas per metus, tobulindami mokytojų ir kitų ugdymo proceso dalyvių dalykinę ir intelektualinę kompetenciją. Gilina skaitmeninio raštingumo žinias dirbdami „Smart board“ ir „Aktyvios klasės“ ugdymo technologijų srityje.  Kasmet 50 proc. mokytojų organizuoja atviras veiklas mokykloje, 1-2 metodinius renginius rajone | 2021-2025 m. | I. Rukšienė, mokytojai, pagalbos specialistai | 31 | 16,5 | 14,5 |  |  |
| Organizuoti respublikinę praktinę – metodinę konferenciją ,,Mes skirtingi ir ypatingi, bet mes esame kartu“. Kasmet organizuoti edukacines išvykas į kitas mokyklas pasidalinant patirtimi | 2022-04 |
| 2.2 Siekti aktyvaus tėvų dalyvavimo bendruomenės gyvenime, padėti ugdyti vertybiškai sąmoningą ir išsilavinusį žmogų | Mokinių tėvai dalyvauja mokyklos bendruomenės gyvenime. Dauguma tėvų domisi individualia vaiko pažanga ir ugdymosi rezultatais, palaiko nuolatinį ryšį su mokytojais ir švietimo pagalbos specialistais.  Mokykloje vyksta atvirų durų dienos būsimiems ugdytiniams ir jų tėvams | Mokinių tėvų dalyvavimas tėvų susirinkimuose sieks 70 proc., Vaiko gerovės komisijos veikloje - 100 proc. suinteresuotų tėvų. Sudarytos sąlygos tėvų savanorystei plėtoti, panaudojant tėvų profesines kompetencijas. Atlikus tėvų apklausą, sudaryti galimybę vesti pamokas įtraukiant į karjeros ugdymą, supažindinant su profesijomis. Kartą per metus organizuojama tėvų diena (pamokos, renginiai, ekskursijos, šventės, parodos, vakaronės, išvykos). Vykdyti 2-3 trišalius pokalbius tarp mokytojos, tėvų ir mokinių ir stebėti mokinių pažangą.  Kasmet kiekviena mokytoja parengs po vieną projektą, kurio dalyviai yra ir tėvai.  Pagal sudarytą pedagoginio tėvų švietimo paskaitų ciklą organizuoti 1-2 paskaitas tėvams | 2021-2025 m. | R. Songailienė,  A. Tolienė, mokytojai,  švietimo pagalbos specialistai | 8 |  | 8 |  |  |
| 2.3 Sukurti komandinio darbo kultūrą, siekiant tenkinti mokinių specialiuosius ugdymosi poreikius | Tėvų pasitikėjimas mokyklos specialistais išsiaiškinant problemas ir teikiant pagalbą, bendradarbiavimas su tėvais sprendžiant vaikų saugumo klausimus, žalingų įpročių prevencijos, drausmės ir patyčių klausimus, psichologines ir socialines problemas, lankomumo ir adaptacijos klausimus.  Dalis tėvų vengia specialiųjų poreikių įvertinimo | Bendradarbiavimas su kolegomis ir tėvais, konsultacijos su PPPS, organizuojami VGK posėdžiai. Individualios specialistų konsultacijos. Siekti, kad 90 proc. laiku ir tinkamai būtų užtikrinama pagalba vaikams. Reguliariai (kas mėnesį) organizuoti mokytojų savipagalbos užsiėmimus „Kolega-kolegai“. Kartą metuose, parengus kvalifikacinę programą, vesti praktinius mokymus mokytojų padėjėjams | 2021-2025 m. | Administracija,  mokytojai,  VGK, pagalbos specialistai | 481 |  | 481 |  |  |
| 2.4 Puoselėti bendradarbiavimo kultūrą su vietos bendruomene ir socialiniais partneriais | Pasirašytos bendradarbiavimo sutartys su 10 socialinių partnerių. Organizuojamos veiklos, bendri projektai su mokyklos partneriais. Sporto projekto įgyvendinimas užtikrina platesnes galimybes mokyklos bendruomenės bei mikrorajono vaikų fiziniam aktyvumui. Organizuojamos edukacinės, pažintinės išvykos | Kasmet organizuojami 1-3 renginiai su socialiniais partneriais ir vietos bendruomene. Pasirašytos 2-3 naujos bendradarbiavimo sutartys. Vykdomos suplanuotos projekto veiklos – reguliarūs sportiniai užsiėmimai , sporto varžybos, ir šventės mokyklos bendruomenei bei mikrorajono vaikams. Organizuojami 2-3 projektai su Lietuvos sutrikusio intelekto žmonių globos asociacija „Kretingos viltis“ ir kt. projekto partneriais | 2021-2025 m. | I. Rukšienė,  R. Gedrimienė,  mokytojai, švietimo pagalbos specialistai, socialiniai partneriai | 5 |  | 2 | 3 |  |
| **3 uždavinys. Kurti saugią, jaukią mokyklos ugdymo (-si) aplinką** | | | | | | | | | |
| 3.1 Aprūpinimas šiuolaikinėmis mokymosi priemonėmis ir efektyvus jų naudojimas | Visi mokiniai aprūpinti „Taip“ serijos vadovėliais. Sudarytos sąlygos mokytojams dirbti edukaciniuose iš dalies šiuolaikinėmis ugdymo priemonėmis aprūpintuose kabinetuose. Įsigyta 15 kompiuterių ir 22 planšetės. Grupėse ir klasėse yra multimedijos projektoriai. 3 SMART lentos, 1 interaktyvus ekranas | Turtinti bibliotekos fondą, atnaujinti vadovėlius. Papildyti aplinką šiuolaikinėmis, inovatyviomis ugdymo mokymo (-si) priemonėmis. Kasmet įsigyti po 1 interaktyvų ekraną, atnaujinti kompiuterius. Sudaryti galimybes kiekvienam mokiniui dirbti prie individualaus kompiuterio ar kito išmaniojo įrenginio.  Komunikacinių rinkinių įsigijimas ir panaudojimas užtikrina galimybę mokiniams, turintiems įvairiapusių raidos sutrikimų, jaustis saugiems | 2021-2025 m. | I. Rukšienė,  R. Šiaulienė,  administracija,  specialieji pedagogai | 39  32,5 |  | 39  32,5 |  |  |
| 3.2 Sporto projektas ,,Judėk ir sau padėk“ (2019-2022 m.) bendrai finansuojamas valstybės Sporto rėmimo fondo lėšomis, kurį administruoja Švietimo, mokslo ir sporto ministerija ir Švietimo mainų paramos fondas | Projekto įgyvendinimui skirti 35953 Eur, veiklos vyksta sklandžiai. Organizuojami reguliarūs sportiniai užsiėmimai, sporto varžybos visiems mokyklos mokiniams. Gautos lėšos (19268 Eur) yra tikslingai panaudotos. Įrengta 10 treniruoklių lauko aikštelė ir vaikų žaidimų aikštelės Įsigyti sportiniai marškinėliai visiems mokiniams su mokyklos logotipu, įvairių priemonių | Planuojama įsigyti dar 5 treniruoklius, žaidimų aikštelę, lauko treniruoklį ikimokyklinio amžiaus vaikams, sportinių padangų rinkinį, krepšinio stovą ir daug įvairių priemonių sportiniams užsiėmimams. Vyksta reguliarūs sportiniai užsiėmimai visiems mokyklos mokiniams. Sporto šventė mokyklos bendruomenei bei mikrorajono vaikams organizuojamos kartą metuose | 2019-2022 m. | D. Statnickienė,  N. Pocienė,  L. Savickienė | 20,6 |  |  | 20,6 |  |
| 3.3 Kurti „Klases be sienų“ | Mokymosi perkėlimas už klasės ribų (edukacinės išvykos, muziejų edukacija) Vyko edukaciniai užsiėmimai iš Kultūros paso siūlomų renginių. Aplankyti Lietuvos miestai, dalyvauta muziejaus edukacinėse programose | Lauko klasės įkūrimas mokyklos teritorijoje. Šiltnamio įrengimas, vaistažolių auginimas, labirinto iš augalų įkūrimas.  Sensorinio kabineto įkūrimas.  Kartą per mėnesį mokytojos organizuos pamokas netradicinėse aplinkose. Kasmet išnaudojamos kultūros paso lėšos | 2021-2025 m. | R. Gedrimienė,  mokytojai,  neformaliojo švietimo mokytojai | 15  20  15,7 |  | 15  20  15,7 |  |  |
| 3.4 Nuolat atnaujinti virtualią mokyklos aplinką ir gerinti mokyklos infrastruktūrą | Nepakankami skaitmeninio mokymo(-si) ištekliai. Dalyje kabinetų ir klasių nepakankamas internetinis ryšys. Trūksta sistemingos komunikacijos, informacijos sklaidos mokykloje ir už jos ribų. Prisijungimas prie profesinio tobulinimo tinklų, portalų. Nepakankamas mokyklos veiklos viešinimas | Mokomųjų kompiuterinių programų kūrimas ir įsigijimas, tikslingai panaudojant lėšas skaitmeninio ugdymo plėtrai. Skaitmeninių įtraukiojo ugdymo priemonių „Edusensus“ ir kt. įsigijimas. Specialios belaidės interneto prieigos sukūrimas.  Efektyvios mokyklos vidinės komunikacijos ir informacijos sklaidos sistemos kūrimas.  Mokytojai 80 proc. prisijungs prie profesinio tobulinimo tinklų, portalų e.mokykla, pedagogas.lt. dalyvaus nuotoliniuose mokymuose.  Sklaida internetinėje svetainėje, socialiniuose tinkluose, aprašant renginius, įvairias veiklas kartą per mėnesį.  Grupių, klasių patalpų atnaujinimas | 2021-2025 m. | Administracija,  mokytojai,  švietimo pagalbos specialistai | 11  50 |  | 11  50 |  |  |

* + - * 1. **PLANO STEBĖSENOS SISTEMA**

**Strateginio plano stebėsenos grupę sudaro** Strateginio planavimo darbo grupės nariai atsakingi už tikslų, uždavinių ir priemonių įgyvendinimą.

**Pirmininkas** – Ieva Rukšienė, įstaigos direktorė, 3 ugdymo (-si) aplinkos kūrimas; 2.1 mokyklos bendruomenės tapimas besimokančia organizacija.

Nijolė Vasiliauskienė, direktoriaus pavaduotoja ugdymui, darbo grupės pavaduoja, 1.3 mokinių saviraiškos ugdymas per neformalųjį ugdymą; 1.4 mokinių pasiekimų stebėsena.

**Nariai:**

Airida Narvilienė, logopedė, 2.3 komandinio darbo kultūros siekimas, tenkinant mokinių specialiuosius ugdymosi poreikius; 3.4 virtualios mokyklos aplinkos atnaujinimas;

Audronė Klapatauskienė, pradinių klasių metodinio ratelio pirmininkė, 1.1 į vaiką orientuotų ugdymo būdų ir metodų taikymas; 1.2 ugdymo turinio pagal kiekvieno vaiko poreikius ir galias tobulinimas;

Edita Strikienė, ikimokyklinio ugdymo mokytoja; 1.1 į vaiką orientuotų ugdymo būdų ir metodų taikymas;

Dalia Statnickienė, kūno kultūros mokytoja, 3.2 sporto projekto „Judėk ir sau padėk“ (2019-2022 m.) bendrai finansuojamo valstybės Sporto rėmimo fondo lėšomis, kurį administruoja Švietimo, mokslo ir sporto ministerija ir Švietimo mainų paramos fondas, administravimas;

Lina Savickienė, vyr. buhalterė, finansavimo šaltinių tikslingas panaudojimas;

Gintarė Urbonienė, pradinių klasių mokytoja, 1.1 į vaiką orientuotų ugdymo būdų ir metodų taikymas, IKT pamokų, neformaliojo švietimo organizavimas;

Aurelija Tolienė, tėvų atstovas; 2.2 aktyvaus tėvų dalyvavimo bendruomenės gyvenime, padedančio ugdyti vertybiškai sąmoningą ir išsilavinusį žmogų skatinimas;

Regina Songailienė, ikimokyklinio ir priešmokyklinio ugdymo metodinio būrelio pirmininkė, 1.1 į vaiką orientuotų ugdymo būdų ir metodų taikymas;

Regina Songailienė, socialinė pedagogė, 2.2 aktyvaus tėvų dalyvavimo bendruomenės gyvenime, padedančio ugdyti vertybiškai sąmoningą ir išsilavinusį žmogų skatinimas, labirinto įkūrimas;

Renata Šiaulienė, mokyklos tarybos pirmininkė, 3.1 aprūpinimas šiuolaikinėmis mokymosi priemonėmis ir efektyvus jų naudojimas;

Rimantė Gedrimienė, psichologė, 2.4 bendradarbiavimo kultūros su vietos bendruomene ir socialiniais partneriais puoselėjimas, sensorinio kambario įkūrimo koordinavimas;

Virgina Gaudutienė, specialiųjų klasių metodinio būrelio pirmininkė, 1.2 ugdymo turinio pagal kiekvieno vaiko poreikius ir galias taikymas. „Vilties“ bendrijos projektų įgyvendinimas.

* + - * 1. **PLANO ĮGYVENDINIMO STEBĖSENOS PROCESAS**

Strateginio įstaigos plano stebėsena atliekama viso proceso metu ir visais lygiais.

Strateginio planavimo grupė 2021-01-06 pristatė strateginį planą bendruomenei Mokytojų tarybos posėdžio metu. 2021-2025 m. strateginio plano įgyvendinimas bus pristatomas kartą per metus. Tokiu būdu bendruomenė turės galimybę stebėti ir vertinti, kaip įgyvendinamas strateginis tikslas, ir teikti siūlymus bei pageidavimus.

Mokyklos direktorius ir direktoriaus pavaduotojai ugdymui, strateginio plano rengimo darbo grupės nariai, atsakingi už pasirinkto tikslo, uždavinių, priemonių įgyvendinimą, stebi ir įvertina ar institucija įgyvendina strateginį tikslą ir programą, ar darbuotojai įvykdė pavestus uždavinius, ar vykdomų programų priemonės yra efektyvios ir atitinkamai patikslina strateginius veiklos planus.

Vyriausiasis buhalteris stebi ir analizuoja ar tinkamai ir skaidriai planuojamos ir naudojamos biudžeto lėšos.

* + - * 1. **PAGRINDINIŲ PLANINIŲ RODIKLIŲ APSKAITA IR ANALIZĖ**

Strateginio plano stebėsenos grupė posėdžiauja 1 kartą per metus. Sausio mėn. vyksta praėjusių metų veiklos ataskaitos analizė, kuri pateikiama mokyklos bendruomenei mokytojų tarybos posėdžių metu. Analizės duomenys fiksuojami strateginio plano lentelėje.

* + - * 1. **STRATEGINIŲ TIKSLŲ PASIEKIMO LYGIO ANALIZĖ**

Ši forma pildoma kiekvienam strateginiam tikslui.

|  |  |  |  |  |  |  |
| --- | --- | --- | --- | --- | --- | --- |
| Eil.  Nr. | Prioritetinė kryptis, tikslas | Indikatorių apibrėžimas | Indikatoriaus reikšmės | | | Pastabos |
| Buvusi situacija | Buvo planuojama | Dabartinė situacija |

* + - * 1. **PLANO KOREGAVIMAS IR PRATĘSIMAS**

Strateginio planavimo grupė kiekvienų metų rudenį koreguoja įstaigos strateginį planą ir teikia stebėsenos grupei, kuri jį tvirtina, ir planas yra pratęsiamas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Kretingos Marijos Tiškevičiūtės mokyklos tarybos

2021 m. sausio 7 d. protokolu Nr. V2-1